# Den Europæiske Unions C 106A/21.

| | ISSN 1977-0871 |
| --- | --- |
| Den Europæiske Unions
  Tidende | C 106A |
| | |
| Dansk udgave | Meddelelser og oplysninger | 61. årgang21. marts 2018 |

ISSN 1977-0871

Den Europæiske Unions

Tidende

C 106A

Dansk udgave

Meddelelser og oplysninger

61. årgang21. marts 2018

---

| Informationsnummer | Indhold | Side |
| --- | --- | --- |
| | V   Øvrige meddelelser |
| | ADMINISTRATIVE PROCEDURER |
| | Europa-Kommissionen |
| 2018/C 106 A/01 | EUROSTAT — Offentliggørelse af en ledig stilling som vicegeneraldirektør (AD 15) — Luxembourg (personalevedtægtens artikel 29, stk. 2) — COM/2018/10378 | 1 |

Informationsnummer

Indhold

Side

V   Øvrige meddelelser

ADMINISTRATIVE PROCEDURER

Europa-Kommissionen

2018/C 106 A/01

EUROSTAT — Offentliggørelse af en ledig stilling som vicegeneraldirektør (AD 15) — Luxembourg (personalevedtægtens artikel 29, stk. 2) — COM/2018/10378

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Europa-Kommissionen

| 21.3.2018 | DA | Den Europæiske Unions Tidende | CA 106/1 |
| --- | --- | --- | --- |

21.3.2018

DA

Den Europæiske Unions Tidende

CA 106/1

---

EUROSTAT

Offentliggørelse af en ledig stilling som vicegeneraldirektør (AD 15) — Luxembourg

(personalevedtægtens artikel 29, stk. 2)

COM/2018/10378

(2018/C 106 A/01)

Hvem er vi?

Eurostat er et generaldirektorat under Europa-Kommissionen. Det forsyner EU med en statistisk informationstjeneste af høj kvalitet og tjener EU-institutionerne, medlemsstaterne, de finansielle markeder, erhvervslivet, medierne og den brede offentlighed.

Eurostat er ansvarlig for at koordinere og styrke forvaltningen af det europæiske statistiske system (ESS) med henblik på at sørge for, at alle brugere har let adgang til tidsmæssigt relevante, pålidelige og sammenlignelige statistikker på EU-plan. Det er ansvarligt for fremsættelsen af forslag vedrørende EU-lovgivningen på det statistiske område. Eurostat koordinerer desuden indsatsen for at forbedre de statistiske systemer i ansøgerlandene og i bredere forstand på internationalt plan.

I Eurostat er vicegeneraldirektøren ansvarlig for direktorat B, E, F og G, dvs. ca. 550 medarbejdere (herunder midlertidigt personale og praktikanter). Vicegeneraldirektøren er underlagt generaldirektøren i Eurostat, som samtidig er EU's chefstatistiker. Eurostats kontorer ligger i Luxembourg.

Hvad kan vi tilbyde?

Vicegeneraldirektøren støtter generaldirektøren med hensyn til den overordnede strategiske kurs for og forvaltning af Eurostat og har navnlig ansvaret for de direktorater, der er ansvarlige for »metode, fælles statistik- og IT-tjenester« (ESTAT.B), »regional- og sektorstatistik« (ESTAT.E), »social statistik« (ESTAT.F), »global virksomhedsstatistik« (ESTAT.G) og taskforcen for »Big Data«.

Vicegeneraldirektøren vil sørge for lederskab og supervision i forbindelse med aktiviteterne i de tjenestegrene, der er direkte underlagt vedkommende, og vil bl.a. bidrage til fastlæggelse og gennemførelse af Eurostats strategi og arbejdsprogrammer, udvikling, udarbejdelse og udbredelse af EU-statistikker og repræsentation af Eurostat på møder eller begivenheder på højt niveau.

Vicegeneraldirektøren agerer under generaldirektørens vejledning og træder i dennes sted, hvis generaldirektøren er fraværende.

Hvem søger vi?

Ansøgerne skal være dynamiske og have fremragende faglige egenskaber og kunne fremvise:

| — | fortræffelige analytiske evner og evne til at indkredse vigtige spørgsmål samt udforme og opstille strategiske mål og omsætte dem i praktiske og realistiske handlingsplaner |
| --- | --- |

—

fortræffelige analytiske evner og evne til at indkredse vigtige spørgsmål samt udforme og opstille strategiske mål og omsætte dem i praktiske og realistiske handlingsplaner

| — | gode resultater som leder, manager og kommunikator, herunder i forbindelse med styring af store grupper og finansielle ressourcer på højt niveau |
| --- | --- |

—

gode resultater som leder, manager og kommunikator, herunder i forbindelse med styring af store grupper og finansielle ressourcer på højt niveau

| — | fremragende evne til at fastlægge og fokusere på prioriteter, sikre opfølgning, evaluere fremskridt og overvåge gennemførelse |
| --- | --- |

—

fremragende evne til at fastlægge og fokusere på prioriteter, sikre opfølgning, evaluere fremskridt og overvåge gennemførelse

| — | gode færdigheder inden for samarbejde, beslutningstagning og forhandling på højt niveau og særdeles god evne til at kommunikere effektivt med alle interessenter i og uden for Kommissionen og opbygge tillidsforhold til dem |
| --- | --- |

—

gode færdigheder inden for samarbejde, beslutningstagning og forhandling på højt niveau og særdeles god evne til at kommunikere effektivt med alle interessenter i og uden for Kommissionen og opbygge tillidsforhold til dem

| — | særdeles godt kendskab til de politikker, der falder inden for rammerne af Eurostat, og navnlig denne vicegeneraldirektørfunktion. |
| --- | --- |

—

særdeles godt kendskab til de politikker, der falder inden for rammerne af Eurostat, og navnlig denne vicegeneraldirektørfunktion.

Ansøgerne skal (udvælgelseskriterier)

For at komme i betragtning ved udvælgelsen skal ansøgerne opfylde følgende formelle kriterier ved ansøgningsfristens udløb:

Nationalitet: Ansøgerne skal være statsborger i en af Den Europæiske Unions medlemsstater.

Universitetsuddannelse eller eksamensbevis: Ansøgerne skal enten have:

| i) | en uddannelse på universitetsniveau, der er afsluttet med et eksamensbevis, og som er normeret til mindst 4 år |
| --- | --- |

i)

en uddannelse på universitetsniveau, der er afsluttet med et eksamensbevis, og som er normeret til mindst 4 år

| ii) | eller en uddannelse på universitetsniveau, der er afsluttet med et eksamensbevis, og mindst 1 års erhvervserfaring, hvis den normerede studietid er på mindst 3 år (erhvervserfaringen på 1 år kan ikke medregnes i den erfaring, der kræves nedenfor efter endt uddannelse). |
| --- | --- |

ii)

eller en uddannelse på universitetsniveau, der er afsluttet med et eksamensbevis, og mindst 1 års erhvervserfaring, hvis den normerede studietid er på mindst 3 år (erhvervserfaringen på 1 år kan ikke medregnes i den erfaring, der kræves nedenfor efter endt uddannelse).

Erhvervserfaring: Ansøgerne skal have mindst 15 års erhvervserfaring efter endt uddannelse på et niveau, som ovennævnte kvalifikationer giver adgang til.

Ledelseserfaring: Mindst fem år af denne erhvervserfaring skal være opnået som leder på højt niveau (1) og have direkte tilknytning til et for denne stilling relevant arbejdsområde.

Sprogkundskaber: Have et indgående kendskab til et af EU's officielle sprog (2) og et tilfredsstillende kendskab til et andet af disse sprog. Udvælgelsespanelerne vil under samtalen eller samtalerne afprøve, om ansøgerne opfylder kravet om at have et tilfredsstillende kendskab til et andet officielt EU-sprog. En del af samtalen kan således finde sted på dette andet sprog.

Aldersgrænse: Som ansøger skal man være under pensionsalderen, som for EU-tjenestemænd er udgangen af den måned, hvor tjenestemanden fylder 66 år, jf. personalevedtægtens artikel 52, litra a) (3).

Uafhængighed og erklæring om interesser

Ansøgerne skal inden ansættelsen bekræfte, at de er villige til at afgive en erklæring om, at de forpligter sig til at optræde uafhængigt og i almenhedens interesse, og en erklæring om ikke at besidde interesser, der kan påvirke deres uafhængighed.

Udnævnelse og ansættelsesvilkår

Europa-Kommissionen udvælger og udnævner vicegeneraldirektøren for Eurostat i henhold til gældende udvælgelses- og ansættelsesprocedurer (se også Compilation Document on Senior Officials Policy (4)). Som led i udvælgelsesproceduren skal ansøgere, der indkaldes til en samtale med Kommissionens Rådgivende Udvalg for Udnævnelser, inden samtalen deltage i et assessmentcenter under ledelse af eksterne ansættelseskonsulenter.

Udvælgelsesproceduren vil af praktiske grunde og for at afslutte den så hurtigt som muligt, både af hensyn til ansøgerne og institutionerne, udelukkende blive afholdt på engelsk og/eller fransk (5).

Løn- og ansættelsesvilkår fremgår af personalevedtægtens bestemmelser for Den Europæiske Unions tjenestemænd i lønklasse AD 15. Der gøres opmærksom på, at alle nyansatte skal gennemgå en 9-måneders prøvetid i henhold til personalevedtægten.

Vicegeneraldirektøren for Eurostat har tjenestested i Luxembourg.

Ligestilling

Europa-Kommissionen fører en aktiv ligestillingspolitik (navnlig hvad angår køn), med det formål at øge andelen af kvinder i ledelsesstillinger yderligere, og opfordrer især kvinder til at ansøge.

Ansøgningsprocedure

Inden ansøgerne indsender deres ansøgning, opfordres de til nøje at kontrollere, om de opfylder alle ansøgningsbetingelserne (»Ansøgerne skal«), især hvad angår eksamensbevis, erhvervserfaring og sprogfærdigheder. Ansøgere, der ikke opfylder alle disse ansøgningskrav, udelukkes automatisk fra udvælgelsesproceduren.

Ansøgninger indsendes elektronisk ved at gå ind på webstedet

https://ec.europa.eu/dgs/human-resources/seniormanagementvacancies/

og følge anvisningerne for de forskellige trin i proceduren.

Ansøgere skal have en gyldig e-mailadresse. Den benyttes til at identificere ansøgningen og til al kontakt undervejs i udvælgelsesforløbet. Enhver ændring af e-mailadresse skal derfor meddeles Europa-Kommissionen.

Ansøgningen er først færdiggjort, når der er uploadet et CV i PDF-format og skrevet en motiveret ansøgning online (maks. 8 000 skrifttegn). Af praktiske grunde og for at sikre et så kort forløb som muligt, både af hensyn til ansøgerne og institutionen, skal både CV og motiveret ansøgning være skrevet på engelsk, fransk eller tysk.

Når onlineansøgningen er afsluttet, modtager ansøgeren en e-mail, der bekræfter, at ansøgningen er blevet registreret. E-mailen indeholder desuden et ansøgningsnummer, som vil være referencenummer i alle spørgsmål vedrørende ansøgningen. Hvis ansøgeren ikke modtager nogen mail med bekræftelse af ansøgningen, er ansøgningen ikke blevet registreret!

Bemærk, at det ikke er muligt at følge ansøgningen online. Ansøgerne modtager svar på ansøgningen direkte fra Europa-Kommissionen.

Hvis der ønskes yderligere oplysninger og/eller opstår tekniske problemer, kan der sendes en e-mail til: HR-MANAGEMENT-ONLINE@ec.europa.eu.

Ansøgningsfrist

Ansøgningsfristen er 24. april 2018, kl. 12.00 lokal tid i Bruxelles, hvorefter det ikke længere vil være muligt at søge online.

Ansøgere har selv ansvaret for at indsende den elektroniske ansøgning inden fristens udløb. Det anbefales på det kraftigste ikke at vente til sidste øjeblik, eftersom stor internettrafik eller eventuelle problemer med internetforbindelsen kan føre til, at den elektroniske forbindelse afbrydes, inden ansøgningen er afsluttet, hvorpå hele processen skal gentages. Når ansøgningsfristen er udløbet, kan der ikke længere indføres oplysninger. Ansøgninger efter fristens udløb kommer ikke i betragtning.

Vigtige oplysninger til ansøgerne

Ansøgerne gøres opmærksom på, at et udvælgelsespanels arbejde er fortroligt. Det er forbudt for ansøgere og andre, der optræder på deres vegne, at henvende sig direkte eller indirekte til et udvælgelsespanels medlemmer.

Beskyttelse af personlige oplysninger

Kommissionen sørger for, at ansøgernes personoplysninger behandles i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (6).

---

(1)  Ansøgerne skal som minimum for de fem år, hvor erhvervserfaringen som leder på højt niveau er opnået, anføre følgende i deres CV: 1) lederstillingernes titel og ledelsesfunktion, 2) antallet af underordnede, 3) størrelsen af de forvaltede budgetter og 4) antallet af overordnede og underordnede ledelsesniveauer samt antallet af kolleger på samme niveau.

(2)  http://eur-lex.europa.eu/legal-content/DA/TXT/PDF/?uri=CELEX:01958R0001-20130701&qid=1520862745303&from=DA.

(3)  http://eur-lex.europa.eu/legal-content/DA/TXT/PDF/?uri=CELEX:01962R0031-20180101&qid=1520842563352&from=DA.

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

(5)  Udvælgelseskomitéen sikrer, at personer med et af disse sprog som modersmål ikke uberettiget opnår nogen fordele.

(6)  EFT L 8 af 12.1.2001, s. 1.

---